pynlike bene | Health24
Posted by: LC | 2009/09/22
Ek borsvoed steeds my 2 jarige dogtertjie maar is stadig maar seker besig om op te hou, nou ek het redelik gewig opgetel, tydens die borsvoeding en het so maand gelede begin draf om net iets te doen aan die aaklige lyf. Die eerste week het dit goed gegaan maar nou deesdae pyn my bene so as ek draf dat ek maar eerder net stap. Ek is 32. Dit is beslis nie spiere nie dit is in my been self, so seer dat ek nie eens kan hurk nie so seer is dit in my maermerrie se been. Wat kan dit wees, kort ek vitamienes of hoe hanteer ek die probleem? Dankie vir die hulp.
Ek dink jy het te veel te gou gedoen!
Stap is steeds die beter oefening- sorg dat jy goeie skoene dra en stap elke tweede dag- daarna kan jy met tussenposes 'n bietjie draf bysit, maar eers as jy reeds stapfiks is! Sorg ook dat jy 'n kalsiuminname van ongeveer 1000mg per dag inneem- hetsy in jou dieet of dieet in kombinasie met supplemente.